[{"text_idx": "#000007", "text": "Llyfrgell a Sgiliau Astudio Academaidd"}, {"text_idx": "#000008", "text": "Bydd ein cyrsiau Peirianneg Amaethyddol yn rhoi\u2019r sgiliau a\u2019r wybodaeth sydd eu hangen arnoch i lwyddo yn y diwydiant hwn sy\u2019n cynyddu\u2019n barhaus. Mae\u2019r gweithdy amaethyddol o\u2019r radd flaenaf safon y diwydiant, ynghyd a\u0302\u2019r fferm fasnachol 970 erw yn rhoi\u2019r cyfle i chi ennill profiad ymarferol mewn amgylchedd gwaith masnachol."}, {"text_idx": "#000009", "text": "Wrth ddefnyddio technoleg arloesol a diweddar, gan gynnwys peiriannau amaethyddol a safle, byddwch yn datblygu eich sgiliau a\u2019ch profiad fel gweithiwr peiriannau neu fecanydd. Bydd y cwrs yn cynnwys pynciau gan gynnwys; gweithredu peiriannau ffermio manwl, awto-lywio GPS, diagnosteg gyfrifiadurol arbenigol, arferion gweithdy, weldio a gwneuthuro, electroneg, hydroleg, brecio, llywio a systemau hongiad."}, {"text_idx": "#000010", "text": "Rydym wedi cael ein dewis i ddarparu Cynllun Hyfforddi Diploma AGCO ar gyfer Massey Ferguson, Fendt a Valtra, yn ogystal a\u0302 Chynllun Hyfforddi Diploma Kubota. Byddwch yn cael eich addysgu yn ein gweithdai safon diwydiant gan weithio ar y peiriannau a thechnolegau diweddaraf, gan ddefnyddio offer trwsio a diagnostig o\u2019r radd flaenaf."}, {"text_idx": "#000020", "text": "\u201cRoedd y cwrs Peirianneg Amaethyddol yn gam agosach at gael fy ngradd, mae\u2019n anhygoel faint ddysgais i yn Llysfasi, y nifer o weithiau rydw i wedi mynd i\u2019r afael a\u0302 phroblem a chlywed llais y tiwtoriaid Glyn, Gareth neu Simon yn fy atgoffa i o rywbeth a fy nghael i allan o drwbl! Roedd dysgu cymaint o wybodaeth ymarferol a thechnegol wedi galluogi i mi weithio ar lefel uwch yn y diwydiant Peirianneg Amaethyddol."}, {"text_idx": "#000021", "text": "\u201cDwi\u2019n teimlo mod gen i fantais dros fyfyrwyr eraill ar fy nghwrs oherwydd cefais i\u2019r profiad ymarferol yn Llysfasi a chael dealltwriaeth dechnegol well o bethau, hefyd cefais fwy o barch gan bobl yn y diwydiant oherwydd fy mod i\u2019n gallu edrych ar rywbeth a dweud wrthyn nhw \u201cmae hwn yn gweithio fel hyn a gall hyn ei drwsio\u201d."}, {"text_idx": "#000023", "text": "Mae Llysfasi mewn ardal o harddwch naturiol eithriadol ac mae\u2019n un o\u2019r lleoedd prydferthaf i astudio yn y DU. Rydym wedi ein lleoli ger Rhuthun yn Nyffryn Clwyd, Gogledd Cymru ac rydym yn agos iawn at Swydd Gaer, Swydd Amwythig a Phowys, ac mae\u2019n hawdd cyrraedd Gogledd a Chanolbarth Cymru o\u2019r safle."}, {"text_idx": "#000024", "text": "Rydym yn arweinwyr y diwydiant ym maes cyrsiau\u2019r tir ac mae gennym enw da ers amser maith mewn Amaethyddiaeth, Peirianneg Amaethyddol, Cefn Gwlad a Choedwigaeth."}, {"text_idx": "#000025", "text": "Mae Llysfasi yn cael ei ailddatblygu\u2019n sylweddol ar hyn o bryd gyda chynlluniau ar gyfer Hwb Cynaliadwyedd Dyfodol Ffermio."}, {"text_idx": "#000026", "text": "Darganfyddwch bopeth am yr adeilad newydd yma."}, {"text_idx": "#000027", "text": "Dewch o hyd i gwrs sy'n addas i chi yn Llysfasi"}, {"text_idx": "#000029", "text": "Ffoniwch 01978 267917 os oes angen adnewyddu eich llyfrau."}, {"text_idx": "#000030", "text": "Ar gyfer holl ymholiadau\u2019r llyfrgell, anfonwch e-bost at library@cambria.ac.uk"}, {"text_idx": "#000032", "text": "Dyma sut y gallwch gysylltu a\u0302 ni"}]